Παθολογικό έκκριμα θηλής κατά την εγκυμοσύνη και τον θηλασμό. Παρουσίαση περιστατικού με Σύνδρομο σκουριασμένου σωλήνα
Creators: name: Κόιου, Αικατερίνη Γεωργίου
Publisher: name: Aristotle University of Thessaloniki
Year: 2024
Subjects: παθολογικό έκκριμα θηλής
σύνδρομο σκουριασμένου σωλήνα
θηλασμός
pathological nipple discharge
rusty pipe syndrome
breastfeeding

description: Η παραγωγή γάλακτος από τον γυναικείο μαστό είναι μια φυσική λειτουργία που έχει ως στόχο τη σίτιση του βρέφους. Οποιαδήποτε απόκλιση από τη φυσιολογική αυτή διαδικασία αποτελεί αιτία άγχους και ανασφάλειας στην ευαίσθητη περίοδο της λοχείας. Το σύνδρομο του σκουριασμένου σωλήνα ( rusty pipe syndrome), στο οποίο επικεντρώνεται η παρούσα μελέτη, αποτελεί μία παθολογία κατά την γαλακτοπαραγωγή όπου παρατηρείται αιφνίδια, ανώδυνη, αμφoτερόπλευρη εκροή αιματηρού υγρού από τις θηλές χωρίς εμφανή τραυματισμό του στήθους. Αφορά το 0,1% των γυναικών που θηλάζουν με μεγαλύτερη συχνότητα στις πρωτοτόκες [Merlob et al.1990]. Η αιμορραγία αυτή μπορεί να συμβεί ήδη από το δεύτερο ή τρίτο τρίμηνο της εγκυμοσύνης, εντούτοις, συναντάται συχνότερα κατά την έναρξη της παραγωγής του πρωτογάλακτος (πύαρ) [Deboni et al. 2018]. Στην πλειονότητα των περιστατικών που περιγράφονται παρατηρείται αυτόματη υποχώρηση των συμπτωμάτων χωρίς ιατρική παρέμβαση. Σε περίπτωση που η συμπτωματολογία επιμένει πέραν των 5-7 ημερών κρίνεται αναγκαία η περαιτέρω διερεύνηση ώστε να αποκλειστούν άλλες παθολογίες [Thota 2014, Guèye 2013]. Στην τρέχουσα βιβλιογραφία δεν περιγράφεται η αιτιοπαθογένεια του συνδρόμου. Πολλοί συγγραφείς συμφωνούν στο ότι μπορεί να οφείλεται στη δομή των αιμοφόρων αγγείων και τις μεταβολές που υφίστανται κατά το πρώτο και δεύτερο στάδιο της γαλακτογένεσης. Η εκπόνηση της συγκεκριμένης πτυχιακής εργασίας αποσκοπεί στην μελέτη της διαδικασίας της γαλακτογένεσης, στην παρουσίαση των παθολογικών συμπτωμάτων αυτής – και συγκεκριμένα του παθολογικού εκκρίματος θηλής μέσα από την ανάλυση περιστατικού – και εν τέλει στην υποστήριξη του μητρικού θηλασμού. Θα πρέπει να σημειωθεί ότι η προσέγγιση ενός τέτοιου περιστατικού οφείλει να είναι διεπιστημονική με σκοπό την ασφάλεια και τον καθησυχασμό της εγκύου/λεχωίδας. Δεν υπάρχουν συστάσεις για διακοπή του θηλασμού σε περίπτωση που το μητρικό γάλα είναι αιμορραγικό , παρά μόνο σε προσωρινή δυσανεξία του νεογνού. Είναι λοιπόν εξαιρετικής σημασίας η εκπαίδευση και ενημέρωση του ιατρικού προσωπικού που ασχολείται με το συγκεκριμένο πεδίο δηλαδή γυναικολόγοι, μαίες, παιδίατροι, σε σχέση με το σύνδρομο του σκουριασμένου σωλήνα ώστε να αποφεύγεται ο άσκοπος αποθηλασμός και η ψυχολογική επιβάρυνση της γυναίκας.
description: The production of milk from the female breast is a natural function aimed at feeding the infant. Any deviation from this normal process is a cause of stress and insecurity during the sensitive postpartum period. The rusty pipe syndrome, on which the present study focuses, is a pathology during milk production where it occurs suddenly, painless, bilateral outflow of bloody fluid from the nipples without obvious injury to the breast. It concerns 0.1% of women who breastfeed more frequently in firstborns [Merlob et al.1990]. This bleeding can occur as early as the second or third trimester of pregnancy, however, it occurs most often at the beginning of colostrum production (puar) [Deboni et al. 2018]. In the majority of the cases described, there is a spontaneous resolution of symptoms without medical intervention. If the symptomatology persists beyond 5-7 days, further investigation is necessary to rule out other pathologies [Thota 2014, Guèye 2013]. Current literature does not describe the etiopathogenesis of the syndrome. Many authors agree that it may be due to the structure of blood vessels and the changes they undergo during the first and second stages of galactogenesis. The elaboration of this thesis aims to study the process of galactogenesis, to present its pathological symptoms – and specifically the pathological nipple discharge through case analysis – and ultimately to support breastfeeding. It should be noted that the approach to such an incident should be multidisciplinary in order to ensure the safety and reassurance of the pregnant woman/woman who has recently given birth. There are no recommendations to stop breastfeeding if breast milk is bleeding, except in case of temporary intolerance of the newborn. It is therefore extremely important to educate and inform the medical staff involved in this field, i.e. gynecologists, midwives, pediatricians, in relation to rusty tube syndrome in order to avoid unnecessary weaning and the psychological burden on women.